
EXPUNEREA DE MOTIVE PRIVIND OPORTUNITATEA
PROIECTULUI DE HOTĂRÂRE


Proiect de hotărâre privind atribuirea în folosință gratuită cu contract de comodat, pe o perioada de 5ani către Asociația Timișoara Capitală Culturală Europeană  a  spațiului  situat in Timișoara Str. Alba Iulia nr.2 

	Prin  cererea  cu numărul CT2018-005160/16.10.2018,  Asociația Timișoara Capitală Culturală Europeană  a solicitat atribuirea cu titlu gratuit pentru sediu Asociație a  spațiului în suprafață de 74 m.p , situat în imobilul din Timișoara, str. Alba Iulia , nr.2(Palatul Culturii ) , parter , cu intrare din str. Alba Iulia . 
Acest imobil în care se află spațiul despre care facem vorbire este înscris în Cartea Funciară nr.417847 Timișoara , nr.top 249, în proprietatea Primăriei Municipiului Timișoara .
	Solicitarea cu numărul CT2018-005160/16.10.2018 , a fost analizată în ședința din 17.10.2018 de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.386/01.08.2014, HCLMT nr.543/31.10.2014, HCLMT nr.91/01.03.2016, HCLMT nr.21/07.07.2016, HCLMT nr.250/27.06.2017 și HCLMT nr.536/20.12.2017 
	Având în vedere extrasul din Procesul verbal al ședintei din 17.10.2018 a Comisiei de Analiză a Spațiilor cu Altă Destinație decât aceea de locuință, comisia a avizat favorabil solicitarea    Asociației  Timișoara Capitală Culturală Europeană și a hotărât atribuirea în folosință gratuită cu contract de comodat pe o perioadă de  5 ani a spațiului  în suprafață de 74 m.p , situat în imobilul din Timișoara ,Str. Alba Iulia , nr.2 ,cu destinația de sediu al Asociației  Timișoara Capitală Culturală Europeană.
	Considerăm oportună promovarea Proiectului  de hotărâre privind atribuirea în folosință gratuită cu contract de comodat, pe o perioadă de 5 ani către Asociația Timișoara Capitală Culturală Europeană  a  spațiului  situat in Timișoara Str. Alba Iulia nr.2. 

